นิกเกอิปิดเช้าพุ่ง 185.33 จุด รับวอลล์สตรีททำนิวไฮ-หุ้นพลังงานพุ่ง
นิกเกอิปิดเช้าพุ่ง 185.33 จุด รับวอลล์สตรีททำนิวไฮ-หุ้นพลังงานพุ่ง
7 พ.ย. 2560

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยนิกเกอิทะยานขึ้นแตะระดับสูงสุดในรอบ 25 ปีในช่วงสั้นๆ หลังจากตลาดหุ้นนิวยอร์กปิดทำนิวไฮเมื่อคืนนี้ นอกจากนี้ ตลาดยังได้ปัจจัยหนุนจากการพุ่งขึ้นของหุ้นกลุ่มพลังงาน หลังจากราคาน้ำมันดิบทะยานขึ้นอย่างแข็งแกร่งเมื่อคืนนี้
สำนักข่าวเกียวโดรายงานว่า ดัชนีนิกเกอิปิดภาคเช้าพุ่งขึ้น 185.33 จุด หรือ +0.82% แตะที่ 22,733.68 จุด หลังจากที่พุ่งขึ้นแตะระดับสูงสุดในรอบ 25 ปี หรือตั้งแต่เดือนม.ค. 2535 ในช่วงสั้นๆ
หุ้นที่ปรับตัวขึ้นในช่วงเช้าวันนี้ นำโดยหุ้นกลุ่มเหมืองแร่ กลุ่มผลิตภัณฑ์น้ำมันและถ่านหิน และกลุ่มขนส่งทางทะเล